
	[bookmark: nev]BOJTOS ATTILA
Általános Orvos
Osztatlan, 10. félév
Semmelweis Egyetem
Általános Orvostudományi Kar
	






Témavezető:
	Dr. Erőss Loránd PhD
Egyetemi docens,  Országos Idegtudományi Intézet 




Mély agyi stimuláció mozgászavarokban: az elektródabehelyezés pontosságának meghatározása

  Bevezetés: A különböző mozgászavarok (Parkison kór, Esszenciális tremor, Dystonia) neuromodulációs kezelése a mély agyi struktúrák stimulációját jelenti. Munkacsoportunk által leggyakrabban alkalmazott elektródacélpont Parkinson kórban a nucleus subthalamicus (STN), esszenciális tremorban a nucleus ventralis intermedius thalami (VIM), disztóniában pedig a globus pallidus internus (GPi). Az elektródaimplantáció pontosságának megítélése céljából posztoperatív képalkotó vizsgálat segítségével ellenőrizzük az elektródák valós helyzetét.
  Célkitűzés: Jelen vizsgálatunk a praeoperatíven tervezett célpont lokalizációját és elektróda helyét hasonlítja össze a posztoperatív CT-n látható elektróda helyzetével.
  Módszerek: A szterotaxiás CT és a preoperatíven készült MRI képek fúziójával azonosítjuk a commissura anteriort és posteriort és az intercommissuralis középpontot, amelyhez képest határozhatók meg a tervezett célpont x, y, z koordinátái. A posztoperatív CT felvétel, és a sztereo CT kép fúziójával pedig megkapjuk a beültetett elektróda valós koordinátáit a tervezett célponthoz képest. Ezt követően azonosítjuk a preop. MR képek és a postop CT képek fúziója során a lead helyzetét az anatomiai struktúrán belül.
  Eredmények: A mérésben tíz beteg adatai szerepelnek, közülük heten Parkinson kórban (átlag életkoruk 61,4 év), hárman dystoniában (átlag életkoruk 26 év) szenvednek. A beültetett elektródák tervezett célponttól való átlagos kétoldali eltérései a következőek STN: 2,58 mm, GPi: 2,1 mm.
  Következtetés: Parkinson kórban a tünetek számottevő mértékben javultak. A dystoniás betegek tünetei is enyhültek, bár ez elmarad az irodalomban megfelelően, a Parkinson kórban tapasztalt eredményektől. Az átlagos kétoldali eltérés 2,27 mm +/- 0,79 mm (volume error), amely összehasonlítva Fiegele és mtsai által mért 3,15 mm +/- 1,69 mm-el hasonló tartományba esik (Fiegele, Feuchtner et al. 2008).



